《将如京师和方时敏机宜十二辰歌一首》
宋代·刘一止

群儿鼠窃均有遇，老矣自知牛后误。成功未解斗两虎，援翰徒劳秃千兔。

佩书丱首何龙钟，灵蛇光怪蟠心胸。马头三千悲远道，羊角万里无高风。

秦歌呜呜楚猴舞，一笑何如共鸡黍。谋身狗苟君勿嗤，聊戏墨猪书韵语。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。